"دهب (dəb)" سؤزجویونون اؤزونه، منیم یوخ، ناصیر منظورینین سؤزو واردیر. بو سؤزجویون مظلوم دوشدویونو دئییر. ناصیر منظورینین دئدیکلرینه دیققت ائلهییرم، آغلیم آلان دوزدو. دهبین یئرینه عادت-عنعنه ایشلهنیلیر. سؤزجوکلرین ایشلهنمهییله سورونوم یوخدیر. آنجاق "دب" سؤزجویونو یئرلی بیلیب(local)، گؤرمزلیکدن گلمهیه سؤز واردیر(بو ایش دیلچی اؤزللیکله ائتیمولوگلارین ایشی دیر!).
کئچمیشدن قالان دبلر، فولکولور، عرف(عورف)، عادت-عنعنه، رسم-روسوم و بونا تای سؤزلر باشلیغیندا آراشدیرمالارین قونوسو اولور. دبلریمیزین چوخ، کؤکلو عاییلهلرین چوخوندا یاشاییر. عاییلهلر، عادت اولاراق بو دبلری توتورلار. بیز اونلارین توتماقلاریلا ماراقلانیریق. دبلر بیزه ماراقلی گلیرلر. گؤرمهدیکلریمیزی فانتئزی اولارق، گؤروروک. نه ده خوش گلیر! گؤرمهییمیز یئتمیر، گلیب-گئدهنه ده دئییریک. دئیهسن یاندی-قیندی وئریریک. دوغروسو یاندی-قیندی وئرمهلیدیر. بو گون بلکه آتامیزین-آنامیزین گوجوله دبلرده سینیق-سالخاق اولاق ( حاضیرلانمیش سوفرانین باشیندا اوتوروروق!)، یاخین گلهجکده بو سینیق-سالخاق اولماقدا اولمایاجاق.
بو گونوموز، سانال دونیا گونو اولدوغو اوچون، یاشامادیغیمیز دبلر، سانال دونیادا دانیشماق سؤزوموز(!!!!) اولا بیلیرلر. دبلری بؤیوکلرین یانیندا گؤروب، ائشیدیب، ماراقلی بیلیب، دانیشیریق. بیری بیزدن ایستهسه دبلردبلرین بیرینی یئرینه یئتیرهک، گؤره بیلمهدیـییمیز قدر چتینلشدیرمهلیییک!(بیلیرسیز نییه!!!).
azb_Arab azb_Arab azb_Arab